הוועדה המיוחדת לפניות הציבור, כנסת 20, פרוטוקול מספר 135, 2018-04-29 12:02

ישראל אייכלר: שלום וברוכים הבאים לדיון שלנו בנושא היערכות לתחבורה הציבורית לכותל המערבי בימי הרמדאן ולקחי חול המועד.

ישראל אייכלר: אני שמח לארח פה את האנשים המכובדים שנמצאים איתנו בדרך כלל כמעט בכל דיון שנוגע לנושא תחבורה ציבורית.

ישראל אייכלר: למרות שהוועדה שלנו עוסקת בפניות הציבור בכל הנושאים, התחבורה הציבורית תופסת יותר ויותר נפח בפניות הציבור.

ישראל אייכלר: יכול להיות שזה סימן שהביטוח הלאומי וכל הדברים האחרים השתפרו או שהבעיות בתחבורה הציבורית נהיו קשות יותר.

ישראל אייכלר: אנחנו לא הוועדה לתחבורה ציבורית בלבד, אבל כשצריך, צריך, אין ברירה.

ישראל אייכלר: בתחילת הדיון אני רוצה לציין שהשנה בחול המועד פסח היה שיפור מדהים בזרימה הכללית של התחבורה לכותל המערבי.

ישראל אייכלר: זה רק מוכיח שכשמשקיעים ורוצים, אפשר, כי תמיד בכל שנה אמרו לנו, אין מה לעשות, העיר העתיקה זה מבנה מימי התורכים, הכבישים שם צרים.

ישראל אייכלר: הבעיה הייתה שאין חניונים לאוטובוסים ולמכוניות פרטיות בעיר העתיקה, למרות שלפני כעשרים שנה, יש לי סימן מי היה סגן שר התחבורה, אני לא חושב שמישהו עוד מכיר אותו, היה חבר כנסת שהיה סגן שר התחבורה, שאפילו אני כבר לא זוכר את שמו.

ישראל אייכלר: הצעתי לו אז שבחניון גבעתי אפשר להקים בניין בהשקעה פרטית של משקיעים, של שש קומות של חניה וזה יכול להיות עצום, אם לא לחול המועד, לימים רגילים.

ישראל אייכלר: היו אנשים שרצו לעשות את זה.

ישראל אייכלר: במקום זאת המדינה אמרה לא, אין רכבים פרטיים בעיר העתיקה בחניות שם, זולת תושבי העיר העתיקה, הרובע, ובוודאי לא בחול המועד סוגרים את כל העיר.

ישראל אייכלר: ככה נוצר מצב אובייקטיבי של תלות מוחלטת של כל הבאים לכותל המערבי בתחבורה הציבורית.

ישראל אייכלר: חובה עלינו לדאוג לכך שהתחבורה תזרום, המשלתי את זה כבר אלף פעמים, אני אגיד את זה עוד פעם, כמו מערכת זרימת הדם בגוף האדם, שזורמים אלפי ליטרים ביום בעורקים מאוד צרים, אבל כשאין סתימה ואין חסימה, הכול זורם.

ישראל אייכלר: זה מה שראינו בחול המועד פסח ברוב הימים בכותל המערבי.

ישראל אייכלר: אנשים טרחו ופנו אלי ואמרו לי, אנחנו מתלוננים כל הזמן, עכשיו אנחנו רוצים להגיד שיש זרימה והיא בסדר גמור.

ישראל אייכלר: נוצרה בעיה אחרת וזה מה שמביא אותנו לנושא של הרמדאן.

ישראל אייכלר: ירושלים היא לא רק עתיקה ולא רק כבישים צרים ומבנים עתיקים, היא גם בעיות עתיקות ורבות של האוכלוסיות.

ישראל אייכלר: ירושלים היא עיר יהודית, ערבית, חרדית, חילונית.

ישראל אייכלר: כל מה שרוצים, נמצא בירושלים.

ישראל אייכלר: לפי חוקי הדמוקרטיה יש כלל שגם בתל אביב זה קורה בזמן האחרון הרבה פעמים, שסוגרים כבישים.

ישראל אייכלר: כל מיני אירועים וכל מיני הפגנות וכל מיני דברים.

ישראל אייכלר: ברמדאן זה עוד יותר מקובל בגלל העלייה ההמונית להר הבית של האוכלוסייה הערבית מכל רחבי הארץ, ואני יודע שהמשטרה נערכת.

ישראל אייכלר: נשמע עכשיו יותר פרטים איך אתם נערכים גם השנה, בקושיים גדולים מאוד, כי מעבירים את התנועה דרך הר ציון גם בהלוך וגם בחזור.

ישראל אייכלר: זה כמעט בלתי אפשרי, אבל עושים את זה, כי העיקרון מאז ששת הימים, שהכותל המערבי צריך להיות פתוח, בתפילה ייקרא לכל העמים 24 שעות ביממה, כל ימות השנה, כולל יום כיפור.

ישראל אייכלר: תמיד הכותל צריך להיות פתוח.

ישראל אייכלר: היו לנו עדויות ותלונות קשות מאוד בפסח הזה בי"ט ניסן, ד' חול המועד פסח, ב-4 באפריל.

ישראל אייכלר: נוסעים רבים נתקעו גם בכותל המערבי וגם בדרך, וגם לילה שלפני כן המתינו נוסעים רבים בתחנות לאוטובוסים במשך שעות בדרכם אל הכותל וממנו.

ישראל אייכלר: המצב נגרם בגלל הפגנות ברחובות מסוימים, בשעות מסוימות, ותמיד אנחנו יודעים, גם ברמדאן וגם במקרים אחרים, שאגד ומשרד התחבורה יודעים לעשות כבישים עוקפים.

ישראל אייכלר: למשל, מסלול של קו 3 עובר דרך רמת אשכול וקו 1 עובר דרך רחוב הנביאים, רחוב אגריפס.

ישראל אייכלר: הירושלמים יודעים על מה אני מדבר, אבל בכל מקרה דואגים, וברמדאן דרך הר ציון.

ישראל אייכלר: תמיד דואגים שלא יהיה מצב שאדם לא יוכל להגיע אל הכותל המערבי.

ישראל אייכלר: מה שקרה השנה, שלא היו אוטובוסים.

ישראל אייכלר: אנחנו פנינו למשרד לביטחון פנים כי היה שלב שבאגד טענו שהמשטרה חסמה את הדרך לכותל המערבי, ואז המשטרה אמרה, אנחנו לא חסמנו את הדרך לכותל המערבי, והתשובה הייתה, כי הגורם הרלוונטי לתלונה, משרד התחבורה וחברות האוטובוסים, כי משטרת ישראל אינה קובעת את מסלולי הקווים ואינה מודיעה על כך לציבור.

ישראל אייכלר: המשטרה מודיעה רק על חסימות כבישים שמתבצעות על מהלך התנועה המשטרתי במקומות מסוימים.

ישראל אייכלר: ניקח לדוגמא את העיר העתיקה.

ישראל אייכלר: אם יש בסלאח א-דין הפגנה או עצרת או מצעד, אז על משרד התחבורה ואגד למצוא את הדרך החלופית דרך הר ציון.

ישראל אייכלר: אותו דבר כשיש הפגנה נניח בצומת שמואל הנביא או בכיכר השבת, זה לא אומר שבכותל המערבי צריך להיות חסום, כי אפשר לנסוע גם דרך רמת אשכול וגם דרך אגריפס, הנביאים ודרכים אחרות.

ישראל אייכלר: לצערי קיימנו שתי ישיבות היערכות לפני פסח, ב-ל' בניסן התשע"ז כתוצאה מלקחי הפסח שעבר שהיו הרבה בעיות, ובי"ח באדר, שזה ה-5.3.2018.

ישראל אייכלר: זה נושא אחר.

ישראל אייכלר: זה נושא של הדיון שלנו.

ישראל אייכלר: אנחנו גם נעשה הקבלה בין מירון לבין הכותל המערבי.

ישראל אייכלר: גם במירון אני דוגל באותה החלטה ובאותה צורה.

ישראל אייכלר: כל אדם שרוצה לנסוע למירון או לכותל המערבי, שאגב מירון, הוא המקום המתוייר מספר 2 במדינת ישראל אחרי הכותל המערבי, של מיליון בני אדם בשנה.

ישראל אייכלר: אנשים לא כל כך מודעים לזה.

ישראל אייכלר: ישנם ציבורים שלמים שלא יודעים שמירון הוא כל כך, אבל אלה שעוסקים בתחבורה יודעים שכל ימות השנה יש תחבורה פרטית וציבורית למירון.

ישראל אייכלר: בל"ג בעומר מדובר על מאות אלפים.

ישראל אייכלר: אני לא רוצה להגזים כמו אלה שאומרים שיש חצי מיליון.

ישראל אייכלר: שבוע שעבר התבשרנו, שוב אותו סיפור, כאילו המשטרה הורתה לא למכור כרטיסים מעבר לסכום מסוימים.

ישראל אייכלר: אנחנו עשינו בלגאן.

ישראל אייכלר: באה המשטרה ואמרה, אנחנו לא עשינו את ההוראה הזאת, משרד התחבורה.

ישראל אייכלר: בא משרד התחבורה ואמר, אנחנו לא עשינו את הדבר הזה.

ישראל אייכלר: בסוף השבוע התבשרנו בעיתונים שבטלה הגזירה, מוכרים כרטיסים לכל מי שרוצה, אבל לא בטוח שיוכלו להגיע, כי אם יהיו פקקים, יצטרכו לעצור.

ישראל אייכלר: גם פה אני אומר, וזה מה שאמרה פה המנהלת, שהיו לנו שני דיונים.

ישראל אייכלר: בדיונים הסכימו גם משרד התחבורה, גם המשטרה, חלק מהאנשים שנמצאים פה גם היו בדיונים, שחייבים להרחיב את החניונים במקום.

ישראל אייכלר: אני חושב שזו שרלטנות ועוול גדול מאוד לציבור שבאזור כל כך פתוח כמו הגליל עדיין אין חניונים מספיקים לאוטובוסים.

ישראל אייכלר: יש שם שטח ללא גבול.

ישראל אייכלר: נפגשתי עם שר האוצר לפני שנה.

ישראל אייכלר: הוא נתן הוראה למנהל מקרקעי ישראל, רמ"י, שנמצא תחת סמכותו, להכין תוכניות לחניונים לא רק מרוחקים אלא גם במעגל שליד מירון.

ישראל אייכלר: אפילו המשפטנים כבר ניסחו מי צריך לתת את הבקשה לעשות אפילו הפקעה זמנית של אותם מקומות ששתלו שם חרולים ומעקשים.

ישראל אייכלר: הם קוראים לזה כרמים, אבל ליין לא תמצא שם הרבה, בשביל לפנות את זה, להפקיע את זה לפחות לשבוע ימים.

ישראל אייכלר: יש מושג של הפקעה זמנית.

ישראל אייכלר: כל זה לא נעשה.

ישראל אייכלר: עכשיו באים לאנשים ואומרים להם, אין מקום לנסוע למירון.

ישראל אייכלר: אנחנו נדון עכשיו בדיון הזה, סליחה על הפתיח הארוך, אני עושה את זה לטובת אותם צופים היות וזה משודר בערוץ הכנסת ולא כולם יודעים מה שכולכם יודעים, על כל הבעיות הקבועות בתחבורה.

ישראל אייכלר: אנחנו נבקש תשובות בעיקר על מה יהיה ברמדאן וגם מה היה בפסח ומי אחראי לזה שבמשך שעות לא הייתה תחבורה ציבורית לא לכותל המערבי, ויש לנו עוד פנייה אחת של יהודי ירושלמי שלא רצה לנסוע לכותל בכלל, והוא לא שייך לא למפגינים ולא להפגנות.

ישראל אייכלר: הוא רצה לנסוע מירושלים לשפלה.

ישראל אייכלר: הוא כותב ככה: "ביום ג', י"ט ניסן, ב-3.4 נסגר הציר המרכזי בר אילן לצורך קיום הפגנה, ובאותן שעות ביטלו את כל הנסיעות העירוניות והבין-עירוניות לכל הערב.

ישראל אייכלר: ההפגנה הסתיימה והציר נפתח לגמרי כבר בשעה 22:00, ואף במוקד המשטרה אמרו שההפגנה הסתיימה והציר פתוח לתנועה, אבל התחבורה הציבורית לא נפתחה".

ישראל אייכלר: זאת אומרת, אם אני בעל רכב פרטי, יכולתי לנסוע.

ישראל אייכלר: התחבורה הציבורית לא.

ישראל אייכלר: כששאלו את המשטרה, איימו עליהם, אל צלצלו לפה יותר, רק לחברות התחבורה ומשרד התחבורה.

ישראל אייכלר: עד חצות הלילה המתינו ברחובות האלה מאות אנשים לתחבורה, לרמות, לרמת שלמה, בתוך העיר ומחוץ לעיר ואין אוטובוסים, ויש שילוט דיגיטלי שמתעתע ואומר, בעוד שלוש דקות יגיע אוטובוס לתחנה.

ישראל אייכלר: לא עדכנו אפילו את תחנות האוטובוס שהמכשיר הזה יגיד, אין עכשיו אוטובוסים.

ישראל אייכלר: הוא מעיד פה שהוא פנה לאגד ואמרו, מצטערים אבל אין עכשיו אוטובוסים, וזאת בהוראת המשטרה.

ישראל אייכלר: "פניתי הלוך ושוב למשטרה, למה עונים מאגד לנסוע דרך הציר הפתוח?

ישראל אייכלר: והתשובה הייתה, בענייני תחבורה ציבורית אנחנו לא רוצים לענות", ובאזהרה שלא לבלבל להם את המוח.

ישראל אייכלר: תיפנו רק לאגד, לא למשטרה, והציבור שבוי בין המשטרה לאגד ומאות אנשים ממתינים בתחנות בכל ירושלים, אולי תגיע הישועה וכו'.

ישראל אייכלר: הוא פונה לכל מי שיכול לחקור את המחדל החמור הזה באותו יום ג, י"ח בניסן, 3.4.18, ואני מוסיף את הימים של הכותל המערבי.

ישראל אייכלר: עכשיו אנחנו נאפשר לפתוח את הדיון.

ישראל אייכלר: באופן טבעי, היות ואני עוסק בכותל המערבי וזה הראשון, אז יהיה ניצב משנה חיים שמואלי, מפקד מרחב דוד.

ישראל אייכלר: דוד זה הכותל המערבי, נכון?

חיים שמואלי: כן.

ישראל אייכלר: אתה לא קשור לאזורים הצפוניים, אז בוא תתמקד.

חיים שמואלי: קודם כול צהריים טובים.

חיים שמואלי: אנחנו בימים אלה ערוכים כמובן בעבודת מטה מתקדמת לקראת חודש הרמדאן.

חיים שמואלי: כמובן שסיכמנו והפקנו את הלקחים גם מחול המועד.

חיים שמואלי: אני חייב לציין שהיו לנו לצד הפניות שכרגע ציינת, היו לנו הרבה מאוד פניות שהתחבורה הציבורית בחול המועד זרמה בצורה טובה מאוד לכותל המערבי.

חיים שמואלי: כמעט ולא קיבלנו פניות בזמן אמת.

חיים שמואלי: רוב הפניות התקבלו רק בדיעבד.

חיים שמואלי: לחלקן גם התייחסנו.

חיים שמואלי: עיקר הבעיה הייתה באזור הכותל המערבי, זה עליית האוטובוסים לכיכר גורן.

חיים שמואלי: לאו דווקא הגעה לכותל המערבי אלא יותר בעלייה לכיכר גורן.

ישראל אייכלר: בחול המועד אתם מכניסים לכיכר גורן?

חיים שמואלי: תלוי.

חיים שמואלי: ברוב הזמן כן, בחלק מהזמן לא.

ישראל אייכלר: גם בחול המועד?

חיים שמואלי: כן.

ישראל אייכלר: חשבתי שחול המועד סגור.

מאיר דוד: בתקופה של ברכת הכוהנים כל האזור לא נכנס.

חיים שמואלי: כל חול המועד, למעט ברכת הכוהנים או באירועים גדולים שיש כמות קהל שלא מאפשרת עלייה מבחינה בטיחותית, אנחנו מורידים את האנשים לשער האשפות ומשם יש איסוף של תחבורה ציבורית.

חיים שמואלי: זה נכון שיש צירים שנסגרים בחגים, כמו סולטן סולימאן כשיש היערכות מוגברת בימי שישי או בכל ערב שמתקיימות תפילות ולאחר מכן רוב האנשים יוצאים החוצה לצירים עצמם ואז אנחנו נאלצים להפנות את התחבורה הציבורית וכל זה נעשה בתאום עם חברת אגד, להעביר אותם דרך הר ציון לכיוון הכותל המערבי.

חיים שמואלי: נקודת המוצא שהתחבורה הציבורית חייבת להגיע לכותל המערבי, מובנת לנו.

חיים שמואלי: זה דבר שנעשה ביום-יום בשגרה.

חיים שמואלי: אני יכול לציין שזה נעשה לא רק בחגים.

חיים שמואלי: במקרים חריגים שישנם אירועים שהצירים נחסמים מסיבה אחרת דווקא, של תאונה או קרה משהו ואנחנו צריכים לווסת לכיוון אחר, אנחנו עושים את זה ומתאמים באותו רגע עם סדרן של אגד.

חיים שמואלי: היום אנחנו מקיימים ישיבה ראשונה ברשות מפקד המחוז לקראת הרמדאן ולקראת כל האירועים שיש - - -

ישראל אייכלר: אגב, באיזה יום זה מתחיל ומתי מסתיים?

ישראל אייכלר: התאריך העברי.

חיים שמואלי: 16-17 הרמדאן אמור להתחיל.

חיים שמואלי: תאריך עברי זה יוצא א'.

ישראל אייכלר: זאת אומרת שחג השבועות ייפול לך בתוך הרמדאן?

חיים שמואלי: כן, זה בוודאות.

ישראל אייכלר: זה סיפור, כי חג השבועות זה גם זמן שאלפים הולכים לכותל.

ישראל אייכלר: מה תעשו?

חיים שמואלי: אנחנו נצטרך לווסת את האנשים דרך שער יפו, להפנות אותם דרך שער יפו, כי בתוך שער שכם יהיה לנו חיכוך גדול מדי וזה פשוט לא שווה את המחיר.

חיים שמואלי: אנחנו נצטרך לעשות הסתה של האנשים לכיוון שער יפו כמו שנעשה בשנים קודמות.

ישראל אייכלר: נפל פעם רמדאן בחג השבועות?

קריאה: לפני שנתיים.

חיים שמואלי: יכול להיות שבעוד שנה או שנתיים גם פסח ייפול ברמדאן.

ישראל אייכלר: כן, לפעמים זה בחורף, כי הספירה של הרמדאן זה הולך לפי הירח ולא לפי השמש.

ישראל אייכלר: גם היהודים סופרים לפי הירח אבל עושים שנה מעוברת כדי שפסח יהיה בחודש האביב, אז כל כמה שנים יש אדר שני.

ישראל אייכלר: אצל המוסלמים אין חודש נוסף.

ישראל אייכלר: אמרת שמעבירים את זה דרך הר ציון, אבל נראה לי שזו בעיה קשה מאוד תחבורתית, לא?

חיים שמואלי: לא, זו לא בעיה קשה.

ישראל אייכלר: איך מסתובבים האוטובוסים שם?

החיים שמואלי: האוטובוסים יורדים עד השער.

החיים שמואלי: חלקם נכנסים פנימה.

החיים שמואלי: לרוב אנחנו מבקשים שלא יבואו רכבים ארוכים, מפרקיות, כדי שרכבים קטנים יוכלו, אבל אנחנו מעבירים אותם.

ישראל אייכלר: בכיכר גורן עושים את העיגול.

חיים שמואלי: כן.

ישראל אייכלר: בחג השבועות לא תוכל להכניס.

חיים שמואלי: בחגים, בשבתות הכותל סגור.

חיים שמואלי: שער האשפות לא נכנסים בחגים.

ישראל אייכלר: כן, אבל ערב ואחרי - --

חיים שמואלי: אנחנו עושים את זה.

חיים שמואלי: גם בערבי חג, בפסח עשינו את זה, בתשרי עשינו את זה.

ישראל אייכלר: היו לנו הרבה פעמים תלונות על העניין הזה שמורידים את המפרקיות בגלל הבעיה האובייקטיבית של המקום, אבל אתם לא מוסיפים מספיק אוטובוסים קטנים.

ישראל אייכלר: אתם זוכרים את כל הבעיות האלה?

חיים שמואלי: כעיקרון אנחנו מאפשרים עלייה עד גבול מסוים שכמות האנשים שיוצאת מהכותל היא גדולה ואז בשער האשפות יש סכנה בגלל המעבר של האוטובוסים להולכי רגל.

חיים שמואלי: קצת על התחבורה הציבורית שמגיעה מכיוון השכונות החרדיות לכותל המערבי.

חיים שמואלי: הפעמים שבהם היו הפרות סדר קשות ונאלצנו לסגור את הצירים וההסתה מול אגד יחד עם קצין האת"ן המחוזי להפנות את האוטובוסים לצירים חלופיים.

חיים שמואלי: מכאן אני חושב שגם חשוב גם לעדכן את הציבור לאיפה אנחנו מפנים את התחבורה הציבורית.

חיים שמואלי: לפעמים אין ברירה וצריך להבין את זה.

ישראל אייכלר: זה ברור אבל השאלה למה לא אומרים את זה בתחנות?

חיים שמואלי: אם זה בזמן אמת אז אנחנו משתדלים גם בדוברות אצלנו, אבל גם אני חושב שברמה של אגד אני מניח שהם עושים את זה.

ישראל אייכלר: מי מפעיל את הדובר בתחנות, המכשירים האלה שמדברים?

חיים שמואלי: המכשירים שמדברים זה מה שקורה בכיכר גורן.

מורן יונה: השילוט האלקטרוני זה שילוט שמופעל על ידי משרד התחבורה.

מורן יונה: בדרך כלל כשאנחנו יודעים שיש אירוע, לדוגמא מרתון, דבר שאנחנו יודעים איפה הוא אמור לקרות ויכול לשבש את התנועה, אז בזמנים כאלה אנחנו משהים את השילוט כדי שזה לא יבלבל אנשים.

חיים שמואלי: לא אומרים שסגור?

מורן יונה: בפסח ההפגנות היו לא מתואמות, סתם אנשים יצאו לרחוב בלי להודיע מראש.

חיים שמואלי: אבל אי אפשר כשהמשטרה מודיעה למשרד התחבורה שמפסיקים את התנועה, להודיע בתחנות, התנועה עכשיו לא פועלת?

מורן יונה: בדרך כלל זה הפסקות שגם אנחנו לא יודעים מתי הן יסתיימו.

מורן יונה: יש הפסקות ארוכות.

חיים שמואלי: הנה, אני רואה שההפגנה הסתיימה ב-22:00 ואתם עד 24:00 לא הזרמתם אוטובוסים.

מורן יונה: יש הפסקות ארוכות ויש הפסקות שהן לסירוגין, שהם בשלבים מסוימים כן מאפשרים לאוטובוסים להיכנס.

ישראל אייכלר: מי מתאם ביניכם לבין המשטרה?

מורן יונה: בעיקרון זה תיאום שלנו, של המשטרה ושל המפעיל.

מורן יונה: במקרה הזה זה של אגד.

ישראל אייכלר: איך זה עובד?

מורן יונה: התאומים האלה קורים בזמן אמת.

מורן יונה: פה במקרה הזה זה היה חול המועד.

מורן יונה: בחול המועד אני לא נמצאת בשטח.

מורן יונה: אנחנו לא אמורים.

ישראל אייכלר: את אמורה להיות מתאמת?

מורן יונה: המפעיל נמצא בשטח, המפעיל מעדכן ואז לפי זה אנחנו מחליטים מה לעשות.

עמיר קינן: אני דווקא רוצה להגיד לך שאם אנחנו מדברים על תאום, אז אפשר דווקא להתגאות בירושלים.

עמיר קינן: אני עובד בכל הארץ.

עמיר קינן: המקום היחיד שמתואם, משרד התחבורה, עירייה ומשטרה ברמה הכי סבירה, לא הייתי אומר מעולה, אבל הכי סבירה, זה ירושלים.

עמיר קינן: שאר הערים בכל הארץ זה לא קיים ופה התאום הוא ברמה של קשר ישיר בין המשטרה לבין אגד לבין משרד התחבורה לבין עירייה.

עמיר קינן: יש פה קשר שלא קיים באף עירייה בארץ.

ישראל אייכלר: תראה, בחיפה, איפה שהיית, כך היו אומרים פעם, שב-20:00 בערב כולם הולכים לישון, אז יודעים.

ישראל אייכלר: פה בירושלים כל שעה הדברים משתנים.

עמיר קינן: בגלל זה התאום פה הוא שונה.

חיים שמואלי: אני יכול לתת דוגמא.

חיים שמואלי: רק בחודש הרמדאן בשעות הערב בימי חול, מה שקורה, אנחנו מתואמים לפעמים על הדקות.

חיים שמואלי: סדרן נמצא בשטח ואנחנו מחליטים מתי אנחנו סוגרים את ציר סולטן סולימאן ומתי אנחנו מפנים את התנועה לאזור הר ציון, כי זה עניין של דקות שאתה צריך לקבת את ההחלטה.

ישראל אייכלר: סליחה שאני נכנס לעניין האישי בשביל לדעת מיהם האנשים.

ישראל אייכלר: מורן, את בקשר איתם ישירות?

מורן יונה: כן, מתקשרים, מודיעים לי.

מורן יונה: בחול המועד דיברנו כל יום, כמה פעמים ביום.

ישראל אייכלר: מי מטעם אגד מדבר איתך?

עמיר קינן: אצלנו יש מה שנקרא תנועה.

עמיר קינן: בדרך כלל כל מבצע, יש לו מנהל מבצע.

עמיר קינן: מנהל המבצע בקשר מול מורן, מול המשטרה.

ישראל אייכלר: מי זה המנהל אצלכם?

עמיר קינן: במקרה עד עכשיו זה היה אופיר.

ישראל אייכלר: אופי עכשיו עזב.

עמיר קינן: הוא לא עזב, הוא עבר - - -

ישראל אייכלר: הוא עבר לחלק אחד של העיר.

עמיר קינן: נכון.

ישראל אייכלר: אז מי עכשיו?

עמיר קינן: מאיר דוד בחלק השני של העיר.

עמיר קינן: עכשיו אנחנו פשוט לקחנו את העיר וחילקנו לשניים.

ישראל אייכלר: אז מאיר ומורן, ומטעם המשטרה, מי אצלכם?

עמיר קינן: תלוי מי ובאיזה אזור.

ישראל אייכלר: לגבי הכותל אני מדבר עכשיו.

קריאה: בעיקרון בכותל המערבי זה או אנחנו ישירות או דרך קצין האת"ן המחוזי.

קריאה: בדרך כלל קצין האת"ן בקשר ישיר עם אנשי השטח.

ישראל אייכלר: הוא מתחלף הקצין הזה?

קריאה: לא, קצין את"ן מחוזי זה ארז תבור.

קריאה: יש לו כמובן את המפקדים שלו בשטח.

ישראל אייכלר: אני אגיד לכם למה אני שואל את השמות, כי המנהלת שלנו תרשום לנו את השמות.

ישראל אייכלר: מה שאנחנו צריכים, שהציבור צריך להיות מעודכן.

ישראל אייכלר: מורן וארז וכל אלה, לא יכולים לפנות אל הציבור, אבל אנחנו נוכל לבקש, אנא להודיע בכל התחנות שאין תחבורה.

שלומית אבינח: אבל מי צריך להודיע?

מורן יונה: אנחנו מעדכנים את זה במוקדי המידע.

שלומית אבינח: מוקד שלכם?

מורן יונה: גם במוקד, ב-8787*, גם במוקדים של המפעילים ובאתר של המפעילים.

שלומית אבינח: כל הפניות שם זה בן אדם שמחכה לאוטובוס והאוטובוס לא הגיע.

ישראל אייכלר: אגב, באתרים, במקומות האלו לא קיבלו שום תשובה לפי הפניה.

שלומית אבינח: לפי צריכים לפנות?

מורן יונה: 8787* תמיד מעודכנים.

שלומית אבינח: מי זה 8787*?

מורן יונה: מוקד המידע הארצי לתחבורה הציבורית.

ישראל אייכלר: אחת הפניות יש לנו, שהוא פנה לזה ולא קיבל שם תשובה.

שלומית אבינח: יש שם מענה כל הזמן?

מורן יונה: כן.

ישראל אייכלר: את צודקת.

ישראל אייכלר: "כל הפניות למוקד 2800" - - - .

ישראל אייכלר: לא אמרת את זה.

מורן יונה: 8787*.

ישראל אייכלר: אבל 2800 של אגד, נענו, מצטערים, כל הנסיעות בוטלו בהוראת המשטרה.

ישראל אייכלר: אגב, זה לא משהו שהיה נכון לפי טענת המשטרה.

ישראל אייכלר: 8787* יהיה מעודכן תמיד, גם ברמדאן.

מורן יונה: כשיש שינויים, כל מיני הסתות בגלל דברים כאלה, אנחנו דואגים שמוקד המידע יעודכן, ככה שאם יש נוסעים שנמצאים בתחנות או בדרך לתחנות, יכולים להתקשר ולקבל את המידע.

ישראל אייכלר: מצוין.

ישראל אייכלר: ניצב משנה חיים שמואל, אתה רוצה להוסיף עוד משהו?

חיים שמואלי: בסופו של דבר אני חושב שרק התאום בשטח עושה את שלו.

חיים שמואלי: הוא עשה את זה בחגים הקודמים.

חיים שמואלי: אני חושב שהפניות הן מזעריות לעומת מה שהיה בעבר.

ישראל אייכלר: כן, כן, אני ציינתי את זה בפתיחת הדברים, אם שמעת.

חיים שמואלי: צריך להגיד גם מילה טובה.

חיים שמואלי: זה לא מובן מאליו שהצלחנו להביא כל כך הרבה אוטובוסים ועם מספר מועט של פניות.

חיים שמואלי: יכול להיות שאנשים נתקעו או בשכונות או בצירים שהם באמת - - -

ישראל אייכלר: טוב שאתה אומר את זה וטוב שאני אמרתי את זה, למרות שאני תמיד אומר, מה לעשות שהוועדה לפניות הציבור עוסקת בבעיות.

ישראל אייכלר: הפעם אין לנו דיון על מיליוני אנשים שזורמים בצורה מסודרת וכל בתי הספר, אנשים הולכים לבית הספר ואנשים רצו לעבודה.

ישראל אייכלר: אין דיון אצלנו.

ישראל אייכלר: אנחנו עוסקים בבעיות.

ישראל אייכלר: למרות זה ציינתי בהתחלה שהשנה היה שיפור מדהים.

ישראל אייכלר: קרן מורשת הכותל, עדן בן שמעון, בבקשה.

עדן בן שמעון: מבחינתנו אנחנו מצטרפים למה שהממ"ר אמר.

עדן בן שמעון: ראינו שיפור גדול מאוד בחול המועד.

עדן בן שמעון: זה הורגש.

עדן בן שמעון: יכול להיות שגם בגלל שחול המועד היה שבוע, אז זה התפרס על פני יותר ימים.

עדן בן שמעון: מבחינתנו היה בסדר גמור.

ישראל אייכלר: מה שעדיין מציק לי זה עדיין הרמדאן, זה האוטובוסים הקטנים.

ישראל אייכלר: יש לך תשובה לעניין הזה?

ישראל אייכלר: אולי תפנה לאגד.

ישראל אייכלר: יש לנו פה את אמיר קינן, מנהל התחבורה הציבורית.

ישראל אייכלר: כל השנים ברמדאן הפתרון היה דרך הר ציון.

ישראל אייכלר: אין פתרון אחר, כי חוסמים.

ישראל אייכלר: כמו שאמר חיים שמואלי, אוטובוס ארוך לא יכול להיכנס.

ישראל אייכלר: אתם צריכים לשלוח בדיוק כפול מספר אוטובוסים.

ישראל אייכלר: איך אתם נערכים לזה?

ישראל אייכלר: אני מציע שמי שייתן לך את התשובה, מי שמנהל את זה בעצמו.

ישראל אייכלר: יצחק מולכו, הוא מנהל את זה בעצמו.

ישראל אייכלר: הוא גם בונה את לוחות הזמנים וגם ממיר בעצמו את כל התהליך הזה בין המפרקיות לרכב העירוני הקצר.

ישראל אייכלר: אתה צודק, אי אפשר להסתובב ולכן ממירים את כל האוטובוסים.

ישראל אייכלר: בקשה, יצחק.

יצחק מולכו: תקופת הרמדאן, אפשר בעצם לחלק אותה לכמה נושאים.

יצחק מולכו: אנחנו מדברים על ימים א'-ה', ששם בסביבות שעה 20:00 בערב נסגר בגלל התאוויח' ושם אנחנו עובדים בתאום עם המשטרה כל שנה.

ישראל אייכלר: אמנם הערבית היא שפה רשמית בכנסת, אבל אולי תתרגם לי את המילה.

יצחק מולכו: תאוויח' זו תפילת הערב של המוסלמים.

ישראל אייכלר: תפילת הערב כמו הערבית.

יצחק מולכו: כן.

יצחק מולכו: זה הזמן שנסגר סולטן סולימאן.

ישראל אייכלר: כל ערב, לא רק בימי שישי.

יצחק מולכו: כל ערב.

יצחק מולכו: זה הימים שהם באמת לא בעייתיים, שהכמות היא לא גדולה, ואנחנו גם בפיקוח על הנושא הזה.

יצחק מולכו: במידה וצריך, מוסיפים.

ישראל אייכלר: אז אתם סוגרים ומתחילים להגיע דרך הר ציון.

יצחק מולכו: אנחנו נוסעים דרך הר ציון.

יצחק מולכו: יש כמות גדולה של אוטובוסים.

יצחק מולכו: אין שם בעיה בדרך כלל.

יצחק מולכו: גם אם יש בעיה, אנחנו מוסיפים מה שצריך.

ישראל אייכלר: אז קחו כבר בחשבון שהיות וזה א' סיוון, כמו שאמר עמיר - - -

יצחק מולכו: רגע, אני אגע תיכף במוצאי החג.

ישראל אייכלר: בדיוק.

ישראל אייכלר: תצטרך המון אוטובוסים.

מאיר דוד: מוצאי חג זו אופרציה אחרת.

יצחק מולכו: משהו בעייתי.

יצחק מולכו: אני חושב שזו גם בעיה להיכנס בכמויות האלה מהר ציון.

יצחק מולכו: אני חושב שתהיה בעיה.

יצחק מולכו: יש לנו דיונים על זה עם המשטרה, עם את"ן, מחר.

יצחק מולכו: אנחנו נמצא לזה פתרונות, אני מקווה.

יצחק מולכו: להכפיל את הכמות של האוטובוסים זה לא פתרון, כי מניסיון של 25 שנה בדבר הזה, אי אפשר להכניס כמות כזאת דרך הר ציון, גם של אוטובוסים צרים.

ישראל אייכלר: יש לי שאלה שאין עליה תשובה.

ישראל אייכלר: אם אתם תורידו את כל האוטובוסים בחזרה דרך ואדי ג'וז, לא דרך סולטן סולימאן - - -

יצחק מולכו: אנחנו יכולים לעבוד עם מפרקיות.

ישראל אייכלר: מבחינה ביטחונית זה בסדר?

ישראל אייכלר: אפשר יהיה לעשות את זה, להעלות אותם להר הצופים ומשם לעיר?

חיים שמואלי: אפשר.

חיים שמואלי: אני לא בטוח שזה דבר הכי נכון.

חיים שמואלי: אפשר הכול, השאלה אם זה באמת הדבר הנכון.

חיים שמואלי: גם בוואדי ג'וז יש לא מעט אנשים.

חיים שמואלי: כמו סולטן סולימאן, גם שם יכול להיחסם.

ישראל אייכלר: יש שם מאפיה.

חיים שמואלי: המון צעירים.

חיים שמואלי: אני לא בטוח שזה הדבר הכי נכון.

חיים שמואלי: זה אפשרי, אני לא שולל את זה.

חיים שמואלי: אני חושב שעדיף לנו גם מבחינה ביטחונית להעביר אותם דרך הר ציון.

ישראל אייכלר: אבל הר ציון, הוא אמר שלא שייך - - -

יצחק מולכו: זו תהיה בעיה.

מורן יונה: במוצאי שבועות לפני שנתיים זרקו אבנים על נהגים.

מורן יונה: זה מאוד בעייתי.

ישראל אייכלר: אני רוצה לספר לכם שהיה פעם, אני לא זוכר מתי, המשטרה כיוונה את כל התנועה של הרכב הפרטי במקום לעלות להר ציון, היה כנראה חסום, דרך האופל הורידו אותנו לוואדי ג'וז.

ישראל אייכלר: זה היה ברמדאן.

ישראל אייכלר: בוואדי ג'וז יש איזו מאפיה והרבה באים לשם.

ישראל אייכלר: עמדה שם שיירה של מכוניות פרטיות.

ישראל אייכלר: לא היה אפילו שוטר אחד לרפואה.

ישראל אייכלר: לא הייתה זריקת אבן אחת, אבל חוץ מלהתפלל לא יכולנו לעשות כלום, לכן השאלה שלי, מאוד צריך להגיד את זה בזהירות, אם אפשר להעביר דרך ואדי ג'וז, כי כמו שאמרת, המונים באו למאפיה הזאת.

ישראל אייכלר: יש שם צרכנייה גדולה, מאפיה, וזה כביש צר, אז מה תעשו?

חיים שמואלי: אני ממליץ, עם כל הקושי, להעביר דרך הר ציון גם אם ההמתנה תהיה בעוד חמש דקות כדי להעביר את הכמויות.

יצחק מולכו: זה הפתרון.

חיים שמואלי: זה תיק של אולי שעתיים-שלוש, אבל עדיף שכך.

ישראל אייכלר: לא, אם תקפידו שאף אחד לא יעמוד בדרך, אלא שתהיה זרימה כל הזמן מהר ציון דרך הגורן וחזרה, שאף אחד לא - - - , כי כל פעם יש איזה נאחס - - -

עמיר קינן: לא חסר המיוחדים שמקבלים את המעבר בכל זאת, וחוסמים בסוף את הבלגן.

ישראל אייכלר: לא, לא, אסור לאפשר שום חסימה.

עמיר קינן: אנחנו תמיד אומרים, אסור, אסור, אסור, אבל אנחנו יודעים בדיוק מה קורה בפועל.

עמיר קינן: גם עכשיו שהיה בפסח - - -

ישראל אייכלר: יש בזמן האחרון דבר יפה בארץ.

ישראל אייכלר: מרגיז, אבל יפה.

ישראל אייכלר: מצלמות.

ישראל אייכלר: אנשים פשוט יורדים וחוסמים את התנועה בכל מיני ערים, בכל מיני שכונות.

ישראל אייכלר: למשל בשמריה שמו מצלמות.

ישראל אייכלר: אנשים באו אלי, "מה?" אמרתי לו, מה?

ישראל אייכלר: "מה זאת אומרת?

ישראל אייכלר: לא היה שום שוטר, שום דבר.

ישראל אייכלר: צילמו אותי שאני עומד באמצע.

ישראל אייכלר: " אמרתי, אני הייתי נותן לך כפול.

ישראל אייכלר: מה אתה עומד באמצע?

ישראל אייכלר: "כולם עומדים.

ישראל אייכלר: " אמרתי, אז כולם יקבלו.

ישראל אייכלר: אתם פשוט חוסמים את התנועה.

ישראל אייכלר: אנשים לא מבינים שבגלל בעל רכב אחד מפריעים למאות אנשים באוטובוסים, ובדרך כלל בעל הרכב לא יודע מה זה אוטובוס, ולכן צריך להקפיד מאוד בפרט בהר ציון בתקופה הזאת, שאף אחד לא יעמוד בדרך.

ישראל אייכלר: כל הזמן שתהיה זרימה.

ישראל אייכלר: אני חושב שזה הפתרון היחיד.

ישראל אייכלר: מה ששאלתי לגבי ואדי ג'וז זה היה רק בגדר שאלה.

ישראל אייכלר: אני לא ממליץ.

חיים שמואלי: אפשר הכול.

חיים שמואלי: אתה שואל את העדיפות שלי?

חיים שמואלי: אני חושב שזה עדיף מהר ציון.

ישראל אייכלר: טוב.

ישראל אייכלר: גברת שירי שטראוס מעיריית ירושלים.

שירי שטראוס: אני רוצה לציין לגבי מה שאמרת.

שירי שטראוס: עיריית ירושלים עומדת לפרסם מכרז לאכיפה אלקטרונית שבאמת בכל רחבי העיר יוצבו כמות מצלמות נכבדות.

שירי שטראוס: האזור הזה הוא בהחלט אחד מהמקומות שניתנו עליו דגש.

שירי שטראוס: לא בלוחות זמנים הקרובים.

שירי שטראוס: זה משהו שרק עכשיו יוצא לפועל, אבל זה נלקח בחשבון כמובן.

ישראל אייכלר: בציר של הר ציון יש לכם מצלמות?

שירי שטראוס: כיום אין.

חיים שמואלי: יש מצלמות אבל לא לאכיפה.

שירי שטראוס: לא לאכיפה שלנו.

שירי שטראוס: לא מטעם העירייה.

חיים שמואלי: מתי תעשו את זה?

שירי שטראוס: המכרז עכשיו אמור להתפרסם.

שירי שטראוס: אני מניחה שזה בסביבות החגים, ספטמבר-אוקטובר.

ישראל אייכלר: אגב, בכיכר גורן כבר יש שלט?

שירי שטראוס: שילוט אלקטרוני?

ישראל אייכלר: כן.

שירי שטראוס: כן.

מורן יונה: יש לנו כבר שנתיים.

ישראל אייכלר: כי לקח חמש שנים לוועדה הזאת לדון - - -

יצחק מולכו: והוא לא יעיל.

שירי שטראוס: לגבי שליחת הודעות לשלט, מה ששאלת קודם.

שירי שטראוס: היום האופציה הזאת לא קיימת.

שירי שטראוס: היום ניתן לכבות את השלטים או להשאיר אותם פועלים ולשדר לוחות זמנים.

ישראל אייכלר: הוא פשוט גולם.

ישראל אייכלר: זה ההסבר גם שאנשים אומרים לי שאומרים שבעוד שלוש דקות יש אוטובוס ופתאום אחרי שהוא כבר חיכה את השלוש דקות, הוא אומר לו, עוד תשע דקות.

ישראל אייכלר: הוא מחכה עוד תשע דקות, אומר, עוד 13 דקות.

ישראל אייכלר: פשוט משגעים אנשים ביום-יום.

שירי שטראוס: מי שמשדר את לוחות הזמנים זה משרד התחבורה, לשלטים.

ישראל אייכלר: אני מבין שזה אוטומט, שמוכן מראש.

שירי שטראוס: זה מסתמך על תכנון של לוחות הזמנים של האוטובוסים.

מורן יונה: עם כל מיני סטטיסטיקות.

שירי שטראוס: בדיוק, עם כל מיני סטטיסטיקות שמבוצעות על זה.

שירי שטראוס: זה לוח זמנים חזוי, זה לא באמת מה שקורה בפועל.

ישראל אייכלר: אולי כדאי לשים שלט על המכשיר הזה – דעו לכם שהמכשיר הוא בוק, הוא מדבר רק מה שהכניסו לו במחשב והוא לפי תוכניות ולפי תחזית מזג האוויר.

ישראל אייכלר: אל תסמכו עליו.

ישראל אייכלר: זה נראה לי השקעה כל כך גדולה שמדינת ישראל עשתה בתחנות האוטובוסים, שהיינו צריכים להיות קצת יותר מתוחכמים ולא להיות כל כך ממוחשבים.

ישראל אייכלר: הצופה שמסתכל בנו עכשיו אומר, ממש הדיוטים, מה הם עושים?

ישראל אייכלר: לוקחים כספי מיסים שלנו, משקיעים מיליארדים.

ישראל אייכלר: אני מניח שפרויקט תחבורה כזה של כל הארץ זה מיליארדים, והוא יהיה בנוי על בסיס סטטיסטי או לא מדויק.

ישראל אייכלר: יש לי איזו בדיחה על מזג האוויר.

ישראל אייכלר: דווקא בגלל הימים האלה אני לא רוצה לספר אותה, על איך אנשים פעם חזו שיהיה או לא יהיה מזג אוויר כזה.

ישראל אייכלר: ככה נראה לי התחנות האלה.

ישראל אייכלר: הוא יבוא בעוד תשע דקות לפי סבירות, זאת אומרת, אם לא יהיה איזה נהג שיעצור ואם מישהו לא יעבור ברמזור ואם לא תהיה לוויה ולא תהיה הכנסת ספר תורה ולא זה, אז הוא יגיע בעוד תשע דקות.

ישראל אייכלר: פשוט חבל על הכסף של השלט.

ישראל אייכלר: לפחות שהציבור ידע שהשלט הוא לא - - -

שלומית אבינח: המלצה.

ישראל אייכלר: אפילו לא המלצה.

ישראל אייכלר: השלט הוא חיזוי.

ישראל אייכלר: מתי יהיו המצלמות, מה שאתם אומרים?

שירי שטראוס: המצלמות, אני אומרת, זה יהיה בסביבות ספטמבר-אוקטובר.

ישראל אייכלר: ספטמבר-אוקטובר זה?

שירי שטראוס: כן.

ישראל אייכלר: מה יצא?

שירי שטראוס: כבר יותקנו המצלמות ברחבי העיר.

שירי שטראוס: המכרז מפורסם עכשיו, בימים אלו.

ישראל אייכלר: מצוין, אז אתם יכולים לציין עדיפות לאזור משער האשפות עד הציר של הר ציון, כי הוא ממש קריטי לאלפי רבבות אנשים.

שירי שטראוס: אוקי.

שירי שטראוס: לגבי השילוט האלקטרוני, עכשיו אנחנו פשוט עובדים על איזושהי אפשרות להוסיף שורת הודעה בשלטים, שתהיה אפשרות למפות שלטים ברחבי העיר, נאמר באזור הכותל, ולשלוח הודעה ספציפית לשלט של הכותל, שבעקבות איזושהי חסימה, האוטובוס לא יוכל להגיע, לפי האינפורמציה שתהיה לנו.

שירי שטראוס: זה באופן עקרוני איזשהו פיילוט שמתחילים לעבוד עליו.

שירי שטראוס: ברגע שיסגרו כל הקצוות מול משרד התחבורה, כי זה כל מיני שרתים שונים וכל מיני אחריות שונה לנוסח, למה שבעצם אתה משדר לשלט.

שירי שטראוס: כשכל הנקודות האלה יסגרו, אז אנחנו נצא לדרך עם הפיילוט הזה ואז נוכל באמת גם לשדר לשלט ספציפי את השינוי שאמור להיות שם.

ישראל אייכלר: יופי.

ישראל אייכלר: אני ממש שמח.

ישראל אייכלר: אתם צריכים כל כך הרבה בשביל שיהיה לכם בעירייה משהו ששולח לתחנות הודעה?

שירי שטראוס: היום אין לנו אפשרות לעשות את זה, דרך אגב.

שירי שטראוס: אין לנו שום שליטה על השלטים האלה היום.

שירי שטראוס: היום השליטה היא של משרד התחבורה.

ישראל אייכלר: טוב, אז עכשיו התור של גיל יעקב.

יעקב גיל: תודה אדוני היושב ראש.

יעקב גיל: קודם כול אני רוצה באמת לשבח על השיפור שהיה השנה.

יעקב גיל: גם היה מורגש אצלנו בפניות ציבור.

יעקב גיל: אנחנו מפעילים מוקד פניות ציבור ובאמת הגיעו פחות פניות השנה בנושא הזה.

יעקב גיל: אני כן רוצה להתמקד, באמת מעבר לתיאום המבורך שהגורמים עושים אחד עם השני בנושא של התאום מול הנוסע, בסופו של דבר צריך תמיד לזכור שהנוסע הוא זה שעומד בתחנה, הוא זה שמתכנן לעצמו את הנסיעה ומשם בעצם הבעיה עדיין לא נפתרה, וציינת את זה בדברי הפתיחה לגבי המידע שאנשים קיבלו לגבי הגעת אוטובוסים/אי הגעת אוטובוסים.

יעקב גיל: קודם כול, עצם העובדה שהציבור לא יודע שהוא יכול לקבל מידע ב-8787* זאת בעיה וצריך לראות איך בתחנות, גם בתחנות שאין בהן את המידע החדש, יש איזשהו מידע שאומר את זה.

יעקב גיל: כל שינוי או כל מידע שאתה צריך, צריכה להופיע ההפניה הזאת ל-8787*.

יעקב גיל: אגב, אני יכול להעיד גם משימוש במוקד הזה, שהרבה פעמים ההמתנה היא מאוד ארוכה, אז זה לא בהכרח האמצעי הכי יעיל לקבל את המידע.

ישראל אייכלר: מה זה "מאוד"?

ישראל אייכלר: כמה דקות בערך?

יעקב גיל: יצא לי כמה פעמים שהמספר שלי בתור היה 50 ומשהו.

יעקב גיל: לא מציינים במוקד את זמן ההמתנה, כמו שאתה מתקשר למוקדים אחרים ואומרים לך, מיקומך בתור הוא איקס, אבל זמן ההמתנה הוא שתי דקות, אז אין את המידע הזה.

ישראל אייכלר: אם יש 50 טלפניות, אז בתוך דקה אתה מקבל.

יעקב גיל: יפה, אבל אין את המידע הזה ואז נוצרת בעיה.

יעקב גיל: אנחנו נשמח שיהיה את המידע במוקד לגבי זמן ההמתנה כדי שאנשים ידעו מה מצפה להם.

יעקב גיל: אני חושב הבעיה היותר גדולה היא באמת מה קורה בזמן אמת עם עדכונים.

יעקב גיל: אני יכול לספר שבמקומות אחרים בארץ, למשל במרתונים שעושים בתל אביב, אז גם אנחנו פנינו לעיריית תל אביב וביקשנו את המעורבות שלהם במידע בלוחות האלקטרוניים, ובסוף הגיעו לאיזשהו משפט כזה שמשדרים אותו לפני אירועים: בשל מרתון, לא משנה איזה, יתכנו שינויים במסלולים.

יעקב גיל: תתעדכנו בשינויים ב-8787*.

מורן יונה: זה בדיוק מה שאנחנו רוצים לעשות ברגע שתהיה לנו את האפשרות.

יעקב גיל: אוקי, אז יש את זה כבר במקומות אחרים בארץ.

יעקב גיל: אני לא מבין כל כך למה בירושלים צריך לחכות הרבה זמן.

יעקב גיל: אולי כדאי להתייעץ עם העמיתים בערים אחרות.

חיים שמואלי: אני חושב שההערה שלך אולי היא במקום, אבל אני לא חושב שהיא נכונה במקרים ובאירועים מתוכננים ששם אנחנו יוצאים בהודעה, הדוברות גם של עיריית ירושלים, גם של אגד, גם שלנו.

יעקב גיל: איפה ההודעה?

מורן יונה: אפילו ב-SMS.

יעקב גיל: אני מדבר אתכם על התחנות, על הלוחות האלקטרוניים.

יעקב גיל: אני מדבר כרגע, בן אדם נמצא בתחנה, האוטובוסים נתקעו איפשהו או מראש הייתה איזושהי הפגנה.

יעקב גיל: יש הרבה סיטואציות.

חיים שמואלי: באירועים מתוכננים יש את ההודעות האלה.

חיים שמואלי: אתה מדבר על אירועים שהם בלתי מתוכננים.

יעקב גיל: אני מדבר גם על אירועים מתוכננים וגם על אירועים שקצת פחות מתוכננים.

ישראל אייכלר: בירושלים יש אירוע מתוכנן אחד, אני חושב, זה צעדת ירושלים בחג הסוכות.

ישראל אייכלר: חוץ מזה אין שום אירועים מתוכננים.

יעקב גיל: יש הרבה ימים מיוחדים בירושלים שיודעים אותם מראש ואפשר להיערך אליהם.

יעקב גיל: מעבר לתאומים שבאמת עובדים בין הגופים השונים, התאום עם הנוסע זה הדבר בעצם שכרגע הוא לוקה בחסר וצריך להחליט ולמצוא איזושהי תוכנית.

יעקב גיל: אם צריך משאבים נוספים, איך עושים את הדבר הזה, כי לא יכול להיות מצב שאנשים יעמדו בתחנה והם פשוט לא ידעו מה קורה שם.

יעקב גיל: עוד דבר שהוא רלוונטי וספציפי לכותל ואולי גם למקומות אחרים.

יעקב גיל: אם יש באמת מחלקת תפעול של הכותל ויש איזושהי תקלה שלא מצליחים להודיע עליה, אז זה אולי נכון לתאם גם אתכם את הנושא של הודעה.

יעקב גיל: בסך הכול אפשר גם להדפיס איזה נייר ולשים בתחנה.

ישראל אייכלר: אפשר ברדיו.

ישראל אייכלר: יש תחנות רדיו שמשדרים - - - .

ישראל אייכלר: רדיו מקומי.

יעקב גיל: אבל אנשים לא יודעים שלא הולכים להגיע אוטובוסים, אז אפשר למצוא את הדרכים גם להתגבר על הטכנולוגיה שמעכבת אותנו ולעשות את הדברים שעשו פעם, פשוט להודיע לאנשים בצורה מודפסת, בעזרתכם אם זה אפשרי, כדי שבאמת לא יהיו מצבים כאלה.

יעקב גיל: עוד נושא שלדעתי הוא חשוב והוא באמת נוגע לעיכובים של האוטובוסים בדרכים.

יעקב גיל: אני חושב שבאירועים מיוחדים, במיוחד כאלה שידועים מראש, צריכה להיות איזושהי היערכות של משטרת ישראל כמובן בתאום עם העירייה וכל הגורמים, לאפשר נתיבי תחבורה ציבורית זמניים, זאת אומרת, העדפה לאוטובוסים שהיא תהיה זמנית לאירועים הספציפיים.

יעקב גיל: צריך לחשוב על זה מראש איפה זה אפשרי, מה זה אומר, שצריך להודיע לפני, כי פשוט זה לא יכול להיות שאם רוצים להעביר מסות של אנשים למקום מסוים, אז כמה רכבים יחסמו את הדרך.

יעקב גיל: צריך לחשוב על זה לא רק בראייה הנקודתית של אותו מקום שאליו מגיעים, אלא בכלל על הדרכים בעיר, האם לא צריך לייצר העדפה - - -

ישראל אייכלר: מה שאמרת עכשיו, אני חושב שצריך חקיקה, לא?

יעקב גיל: אם זה דורש חקיקה, אז אנחנו - - -

ישראל אייכלר: אתה מעלה פה רעיון מעניין.

ישראל אייכלר: במקום שיהיו נת"צים ריקים כל הזמן, אפשר לעשות סמכות למשטרה להכריז על כביש מסוים בשעות מסוימות שעכשיו זה רק תחבורה ציבורית.

יעקב גיל: אני חושב שזה רלוונטי לאירועים מיוחדים.

יעקב גיל: זה יכול להיות גם רלוונטי להשבתות.

מורן יונה: זה קורה כבר היום במוצאי חגים.

מורן יונה: יש לנו כמה מועדים בשנה.

ישראל אייכלר: אפשר לעשות את זה?

מורן יונה: זה התחיל בשבועות של לפני שנתיים בעקבות החסימה שהייתה בציר בר אילן לכיוון גולדה, וזה שאנשים ירדו כבר לכביש, חיכו לאוטובוסים.

מורן יונה: מאז אנחנו התחלנו להפעיל נוהל של מוקדי יציאה.

מורן יונה: שיתפנו פעולה, אגד, עיריית ירושלים ומשרד התחבורה, וגם המפעילים האחרים.

מורן יונה: הכנו תוכנית של מוקדי יציאה בנקודות שונות בעיר, שמשם אנחנו מפעילים את השירות לאזורים שונים בארץ.

מורן יונה: בתאום עם המשטרה יש צירים מסוימים שמתאפשר בהם מעבר רק לתחבורה ציבורית משעות מסוימות.

מורן יונה: אנחנו עושים על זה גם איזושהי הסברה בעיתונות כדי שנוסעי - - - ידעו לא להגיע לשם.

מורן יונה: ההסברה מתקיימת לפני החגים בדרך כלל.

מורן יונה: זה מין נוהל כזה שאנחנו מפעילים אותו כמעט כל מוצאי חג ואנחנו גם רוצים לשדרג אותו.

ישראל אייכלר: טוב מאוד.

מורן יונה: גם במוצאי שבועות הזה, מין הסתם זה יהיה.

ישראל אייכלר: אני רוצה לשאול אותך, מורן, שאלה ראשונה מהדברים של גיל לגבי 8787*.

ישראל אייכלר: כמה טלפניות יושבות שם?

מורן יונה: האמת שאני לא יודעת.

מורן יונה: אני יכולה לברר.

ישראל אייכלר: אני מאוד רוצה לדעת, כי אם 51 אנשים מחכים על הקו, לא אכפת לי אם זה 50 טלפניות, אבל אם זו טלפנית אחת או שתיים - - -

מורן יונה: לא, לא, לא, זו כמות הרבה יותר גדולה.

ישראל אייכלר: כמה?

מורן יונה: אני לא יודעת.

מורן יונה: אני לא רוצה להגיד סתם.

ישראל אייכלר: מי מפעיל את זה?

עמיר קינן: זה הולך קודם כול על פי פיקים גם כן.

עמיר קינן: מגיעים לפעמים ל-20 ול-30 טלפניות.

מורן יונה: באירועים מיוחדים הם גם יודעים להיערך מראש.

עמיר קינן: יש שם מסות גדולות מאוד של טלפניות.

ישראל אייכלר: כי אדם עומד בתחנה ואומרים לו, אתה במקום 51, אז - - -

מורן יונה: אני לא מכירה מספר כזה ואני מתקשרת - - - כדי לבדוק.

יעקב גיל: מורן, מה שנשמח להעביר הלאה זה את הנושא של להגיד את הזמן, כי מקובל היום במוקדים, מיקומך בתור איקס וזמן ההמתנה הוא דקה.

קריאה: הם גם נמדדים כמוקד שלא לחרוג מ-1:50 דקה.

ישראל אייכלר: בסדר, אז דברי סיכום של מורן יונה.

מורן יונה: מה שכן, בתחנות עצמן כן יש הפניה ל-8787*.

מורן יונה: יש את השילוט הסטטי שתלוי בתחנה, ולמטה בצד ימין יש שם הפניה.

יעקב גיל: אבל לא בכל התחנות יש את השילוט הסטטי, זאת הבעיה.

מורן יונה: נכון.

מורן יונה: בעיקרון, לכתחילה בכל התחנות היו, אבל מה לעשות שיש ונדליזם שאנחנו מנסים להתמודד איתו גם בירושלים וגם בערים אחרות בארץ.

מורן יונה: אנשים פשוט באים ותולשים את השלט, כמו שהם באים וזורקים אבנים על השילוט האלקטרוני שעולה הרבה מאוד כסף.

מורן יונה: אנחנו מנסים להתמודד עם זה.

עמיר קינן: בקושי רב.

עמיר קינן: אנחנו כל כמה חודשים מתקינים שילוט סטטי בעלות של מיליונים, ורצים חודש אחרי זה לתקן אותו שום פעם מחדש בעלות של עוד מיליונים ועוד מיליונים, והוונדליזם בירושלים הוא הקשה ביותר.

יעקב גיל: אולי מצלמות נסתרות.

יעקב גיל: מה לגבי דגל התחנה במקומות שבהם אין את השילוט הסטטי?

מורן יונה: התמרורים כבר היום הם די עמוסים.

מורן יונה: אתה רואה תחנות, במיוחד בציר בר אילן בירושלים, שמותקנים עליהם שישה-שמונה תמרורים, משהו כזה.

ישראל אייכלר: את נציגת משרד התחבורה.

ישראל אייכלר: רצית להתייחס לשאר הדברים שדיברנו היום פה?

מורן יונה: שוב, גם השנה, גם בחג הזה, בשבועות, בחג הקרוב כמו בחגים אחרים, אנחנו נערכים גם ביחד עם אגד ועם עיריית ירושלים ועם המשטרה בנוגע להפעלה גם ברמדאן וגם בשבועות, שזה יעבור בשלום כמו שצריך.

ישראל אייכלר: ולגבי מירון, היית הרבה בדיונים על מירון.

ישראל אייכלר: ראיתי בעיתונים, הולכים באמת לעצור את התנועה באמצע הדרך?

מורן יונה: אני לא מכירה את הדבר הזה, לעצור את התנועה באמצע הדרך.

עמיר קינן: איפה היה כתוב דבר כזה?

עמיר קינן: לא דובר על זה.

מורן יונה: למה שיעצרו את התנועה?

ישראל אייכלר: כי אם יש עומס מדי גדול במירון, אז באמצע הדרך, במגידו, באיזשהו מקום - - -

עמיר קינן: זאת אמירה חמורה.

עמיר קינן: זה לא יתבצע אף פעם.

ישראל אייכלר: לדעתי זו אמירה חמורה מאוד, כי כאילו אנשים הם שבויים.

מורן יונה: אם צריך לווסת את התנועה, אז מווסתים, אבל לא עוצרים ומחזירים אותם הביתה.

ישראל אייכלר: לא שאלתי אם להחזיר, שאלתי אם עוצרים.

ישראל אייכלר: זו השאלה.

ישראל אייכלר: בעיניי זה חמור מאוד, כי במקום להסדיר ולהזרים בשטח שיהיה אפשר לנסוע, עוצרים את האנשים כאילו הם שבויים באיזה אוטובוס של כבשים.

מורן יונה: לא עוצרים אותם.

מורן יונה: אני בעצמי, יצא לי להגיע לפני כמה שנים למירון באוטובוס מירושלים.

מורן יונה: הנסיעה היא ארוכה, אז בדרך יש עצירה של התרעננות על פי התקנות.

מורן יונה: אחרי עצירת ההתרעננות ממשיכים למירון, יורדים בטרמינל 4 וזהו.

ישראל אייכלר: אני מדבר איתך על עוד עצירה, תרשמי את זה, כי את נציגת משרד התחבורה.

ישראל אייכלר: קורה בחגים שאגד או חברות אחרות לוקחים חברות משנה, חברות בת לתגבר את הקווים ואין להם את המכשירים הטכנולוגים המתאימים לתקף את הכרטיסים ואז עוצרים את האנשים באמצע הדרך, ופקח, במקום שייסע עם האוטובוס כמו שהיה בימינו, שהפקח היה נוסע עד שהיה עובר את כל האנשים לבדוק את הכרטיסים, הוא עוצר את האוטובוס, עשר דקות-רבע שעה עד שהוא גומר לתקף את כולם ויורד, או מורידים את האנשים.

ישראל אייכלר: את זוכרת שהיו הרבה תלונות על זה.

ישראל אייכלר: אני רוצה לבקש עכשיו לחג השבועות שלא יהיה את הדבר הזה.

עמיר קינן: אני חושב שאתה מבקש בקשה שהיא לא ריאלית.

עמיר קינן: חייבים לשמור על איזו ריאליות מסוימת.

ישראל אייכלר: מה הבעיה שם לנסוע עם האוטובוס עד לתחנה הבאה?

עמיר קינן: אני אסביר לך איפה הבעיה.

עמיר קינן: בסופו של דבר זה קורה רק בקווים שמסיעים בדרך כלל חרדים.

ישראל אייכלר: שום אוכלוסייה אחרת לא הייתה מסכימה לזה.

עמיר קינן: לא, לא, הייתה מסכימה, אבל היא לא דורשת את אותן דרישות.

עמיר קינן: בסופו של דבר בקווים האלה בין השוטף לבין חג אנחנו גדלים בדרך כלל בכמעט 1,000% עד 1,200% הפעלה.

עמיר קינן: אם אנחנו מפעילים 100 אוטובוסים בשוטף ומפעילים 1,200 אוטובוסים בחג שבועות, אתה מביא שזה פערים שאף חברה לא מסוגלת לעמוד בהם.

ישראל אייכלר: למה לא מסוגלת?

ישראל אייכלר: היא רק צריכה לרצות.

עמיר קינן: איך מתפעלים את זה עם כל הרצון הטוב?

עמיר קינן: כי השאיפה היא באמת להסיע את כולם.

עמיר קינן: לא רוצים לבוא למישהו, להגיד לו, שמע, אין לך אוטובוס, אז מה שעושים, מגייסים אוטובוסים פרטיים, כי אתה לא צריך את האוטובוסים האלה במשך כל השנה, ואתה גם מכרטס את האוטובוסים האלה.

עמיר קינן: נמצאה פה איזו שיטה מסוימת שמאפשרת, א', לא להגיד לאף אזרח, אין לך מקום באוטובוס.

עמיר קינן: אתה לוקח את כולם, ומצד שני אתה מנסה לייצר דרך תפעולית כזו שתאפשר לך לתפעל את זה, ואז אתה מצד אחד לוקח אוטובוסים פרטיים ומצד שני אתה מכרטס אותם בדרך.

עמיר קינן: שיטות הכרטוס היום דווקא מתקדמות.

עמיר קינן: פעם עוד היו מורידים אותם מהאוטובוס והיו מכרטסים אותם למטה.

שלומית אבינח: גם עכשיו מגיעות תלונות כאלה שהורידו מהאוטובוס.

עמיר קינן: עכשיו כבר לא מורידים אותם.

עמיר קינן: עכשיו המבקרים בעצמם עולים לאוטובוס ומכרטסים בתוך האוטובוס.

שלומית אבינח: וממשיכים לנסוע?

עמיר קינן: לא.

עמיר קינן: זה לוקח חמש עד שבע דקות.

ישראל אייכלר: איך אפשר לכרטס 50 אנשים, חמש דקות?

עמיר קינן: כי עולים זוג.

עמיר קינן: אחד עולה בדלת האחורית, אחד בדלת הקדמית, מכרטסים את ה-50 אנשים בדרך כלל בחמש עד שבע דקות, אנחנו מודדים את זה, על מנת למזער את הנזק הזה.

עמיר קינן: מצד שני אל תשכחו שאותם מבקרים מכרטסים בדרך כלל בסביבות ה-200-300 אוטובוסים ביום.

עמיר קינן: הם מכרטסים את כל היציאה מבני ברק ואת כל היציאה מאשדוד, ומדובר באלפי אוטובוסים בימים חריגים כאלה.

עמיר קינן: בפירוש זה שדרג את רמת השירות שניתנת לציבור שמשתמש באוטובוסים האלה בימי החגים.

עמיר קינן: מי שבוחן את זה בצורה נכונה, רואה שהיום הציבור הוא לא מה שהיה פעם, ואתה מכיר את זה מספיק שנים.

עמיר קינן: היו לנו תקופות שלא היו מספיק אוטובוסים להסיע את כולם.

ישראל אייכלר: ברור.

עמיר קינן: היום בשיטה הזו אנחנו מסיעים את כולם.

עמיר קינן: יש קצת עיכובים בדרך, אבל אתה כמעט ולא שומע ציבור, לפחות לא באגד.

עמיר קינן: אני עובר על פסח.

עמיר קינן: לא היו לנו מצבים שלא הסענו נוסעים, לא בבני ברק ולא באשדוד.

עמיר קינן: יש עוד הרבה מקומות אחרים שאחרים נותנים שירות, אבל במקומות שאגד עובד בקווים הבינעירוניים לא הייתה סיטואציה שהשארנו נוסעים כי אין אוטובוסים.

ישראל אייכלר: אתם מובילים מירושלים לבית שמש?

עמיר קינן: בית שמש אנחנו מובילים.

ישראל אייכלר: אז אני מודיע לך שכמעט כל ערב יש בלגאן של אנשים שנשארים בתחנה באוטובוס האחרון ונהגים שלא מעלים אנשים.

עמיר קינן: גם את הסיפור של האוטובוס האחרון אני מכיר, והוא משולש.

עמיר קינן: אנחנו גם אותו, דרך אגב, מפעילים עם חברת תגבור ולא עם אגד.

עמיר קינן: בבית שמש אנחנו מפעילים בתקופות החגים לוח זמנים שהוא כפול פי 400%-500% ואנחנו משתדלים לעמוד בזה.

ישראל אייכלר: אתה זוכר את הכרטיסן שהיה נוסע עם האוטובוס ובודק את הכרטיסים?

עמיר קינן: כן.

עמיר קינן: הכרטיסן, דרך אגב, תפקידו היה לבדוק את הנהג ולא לבדוק את הנוסעים.

ישראל אייכלר: ואז לא העזו לעצור אוטובוסים.

ישראל אייכלר: הכרטיסן עבר מתחנה לתחנה והיה עומד בתחנות באמצע הדרך עד שיבוא אוטובוס אחר.

עמיר קינן: כרטיסן, התפקיד שלו היה לבדוק את הנהג - - -

ישראל אייכלר: והכרטיסן הזה של עכשיו, שצריך לתקף את הכרטיס, אני לא רואה שום סיבה שהוא יעצור אנשים.

ישראל אייכלר: לוקחים אותו זוג והם שולחים אותם בדרך, ובדרך הם עומדים ומחליפים אוטובוס אחר.

ישראל אייכלר: מה הבעיה?

יעקב גיל: ואם חסרים אנשים, אפשר לשכור דיילים לתקופה מצומצמת.

ישראל אייכלר: אתה בעצמך אומר שזה בשעות מסוימות ובימים מסוימים.

ישראל אייכלר: זה לא כל יום.

יעקב גיל: אגב, אני חייב, פשוט כי הוא הרים להנחתה, שמדי יום אגד משאירה נוסעים בתחנות כי היא מספיקה לכרטס דרך הנהג, שאנשים יעברו עם הרב קו דרך הנהג.

יעקב גיל: זה קורה כל יום.

עמיר קינן: הציבור מחויב היום להגיע - - -

יעקב גיל: לא מספיקים תוך עשר דקות להעלות את כל הנוסעים, להעביר אותם בכרטוס, ואז הנהג אומר - - -

מורן יונה: אתה מתכוון מכיוון ירושלים או מכיוון תל אביב?

יעקב גיל: שני הכיוונים.

עמיר קינן: גיל נוסע המון ב-480 ועומד בתור כל יום ב-480.

יעקב גיל: לא כל יום.

עמיר קינן: ונהג שהוא נוסע, הנהג אומר עשר דקות.

עמיר קינן: יש תדירות מאוד חזקה.

יעקב גיל: עשר דקות, ותוך עשר דקות הוא לא מספיק להעלות.

מורן יונה: אבל תמיד יש מכרטס.

יעקב גיל: לא, המכרטס יושב לו ונהנה לו במזגן בתחנה המרכזית - - -

עמיר קינן: אל תשכחו שהתקדמנו ואני מקווה שמה שקורה בירושלים יקרה בכל הארץ, ואנשים חייבים להגיע עם רב קו טעון, וזה כבר לא יקרה.

ישראל אייכלר: אני רוצה לסכם את הדיון, ברשותכם.

ישראל אייכלר: הוועדה מבקשת לעדכן את הציבור על כל הסתת תנועה בגלל אירועים חריגים גם בירושלים וגם במקומות אחרים.

ישראל אייכלר: יש לתגבר את מוקד המידע לתחבורה ב-8787*, שיהיו מעודכנים כל הזמן.

ישראל אייכלר: אנחנו מבקשים להעביר לאנשים המתאמים לוועדה כדי שנוכל לעדכן אותם באופן מיידי במקום ובזמן כאשר יגיעו תלונות ציבור כפי ששמענו פה שהיו הרבה תלונות שהגיעו רק באיחור, לא בזמן.

ישראל אייכלר: היערכות לרמדאן – המשטרה הודיעה שהעברת התנועה בערבים של הרמדאן תהיה דרך הר ציון.

ישראל אייכלר: אנחנו מבקשים לדאוג קודם כול שלא יהיו חסימות של רכבים פרטיים בדרך הר ציון שהיא דרך צרה, ומאגד אנחנו מבקשים להזרים אוטובוסים קטנים באופן מספיק שיכסו על הפער של המפרקיות שנוסעים בכל ימות השנה.

ישראל אייכלר: אנחנו מבקשים לשקול העמדת מצלמות באזור להרתעת נהגים פרטיים שחוסמים את הכבישים.

ישראל אייכלר: אנחנו מבקשים שילוט והכוונה לתחבורה ציבורית לכותל, שיהיה תאום בין משרד התחבורה ועיריית ירושלים בו זמנית כדי לעדכן את הציבור בזמן ולא משהו מתוכנן וממוחשב מראש.

ישראל אייכלר: אנחנו מציעים יותר שלטים בתחנות שניתן להתקשר ל-8787* ולהוסיף לציבור מידע על זמן ההמתנה עד למענה במוקד.

ישראל אייכלר: תודה רבה לכולכם.

ישראל אייכלר: אתם מוזמנים בעוד חמש דקות.

ישראל אייכלר: אלה ששייכים לנושא הרב קו, שיישארו איתנו.